sagorsarker/bangla-wikipedia huggingface dataset:
সারণগড় রাজ্য

সারণগড় রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ রাজ্যটির শাসক ছিলেন রাজগোণ্ড বংশীয়। কাছিম ছিলো এই রাজ্যের রাজপ্রতীক৷
বর্তমান ছত্তিশগড় রাজ্যের রায়গড় জেলায় অবস্থিত সারণগড় শহরটি ছিলো এই রাজ্যের রাজধানী ও প্রশাসনিক দপ্তর৷ রাজধানী ব্যতীত রাজ্যটির কোনো শহর ছিলো না৷ ১৩৯৯ বর্গকিলোমিটার জুড়ে বিস্তৃত রাজ্যটির ১৯০১ খ্রিস্টাব্দের জনসংখ্যা ছিলো ৭৯,৯০০ জন৷
জনশ্রুতি অনুসারে খ্রিস্টীয় প্রথম শতাব্দীতে বর্তমান মহারাষ্ট্রের ভাণ্ডারা অঞ্চল থেকে গোণ্ড সম্প্রদায়ভুক্ত এক ব্যক্তি এখানে আসেন এবং রাজ্যপত্তন ঘটান৷ এটি প্রাথমিকভাবে রতনপুর সাম্রাজ্যর অন্তর্গত হলে পরবর্তীকালে এটি সম্বলপুর রাজ্যের আঠারোটি সামন্ত রাজ্যের একটি ছিলো৷ ঐতিহাসিক তথ্য অনুসারে সারণগড় রাজ্যের রাজারা প্রায় সময় সম্বলপুরের রাজাদের থেকে বিভিন্নভাবে সুবিধাপ্রাপ্ত হতেন। এর বিপরীতে তারা সম্বলপুরের রাজাদের যেকোনো সামরিক অভিযানে সৈন্যবল বৃদ্ধি করে সাহায্য করতেন। 
১৮১৮ খ্রিস্টাব্দে সারণগড় ব্রিটিশ করদ রাজ্যে পরিণত হয়৷ ১৮৭৮ থেকে ১৮৮৯ খ্রিস্টাব্দের মধ্যে সরাসরি ব্রিটিশ ভারতের প্রশাসনিক অংশে পরিণত হয়৷ এই সময়ে তারা অর্থনৈতিক বিশৃঙ্খলা ও রাজা ভবানীপ্রতাপ সিংহের বাল্যকালের সুযোগ নিয়ে তারা সাময়িক এই রাজ্য একপ্রকার দখল করেন৷ ছত্তিশগড় বিভাগের অন্তর্গত একটি ক্ষুদ্র দেশীয় রাজ্য এটি৷
১৯৪৮ খ্রিস্টাব্দের ১লা জানুয়ারি তারিখে এটি ভারতীয় অধিরাজ্যে যোগদান করে৷
সারণগড় দেশীয় রাজ্যে শাসকগণ রাজা উপাধিতে ভূষিত হতেন৷
মাইকেল ওয়েন্স

মাইকেল ব্যারি ওয়েন্স (; জন্ম: ১১ নভেম্বর, ১৯৬৯) ক্রাইস্টচার্চ এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলিংয়ে পারদর্শী ছিলেন মাইকেল ওয়েন্স। এছাড়াও, ডানহাতে নিচেরসারিতে ব্যাটিং করতেন তিনি।
১৯৯১-৯২ মৌসুম থেকে ১৯৯৫-৯৬ মৌসুম পর্যন্ত মাইকেল ওয়েন্সের প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে আটটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন মাইকেল ওয়েন্স। ২৭ নভেম্বর, ১৯৯২ তারিখে মোরাতুয়ায় স্বাগতিক শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ৩০ জুন, ১৯৯৪ তারিখে ম্যানচেস্টারে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি। এছাড়াও, ১৩ ডিসেম্বর, ১৯৯২ তারিখে কলম্বোয় স্বাগতিক শ্রীলঙ্কা দলের বিপক্ষে একমাত্র একদিনের আন্তর্জাতিকে অভিষেক ঘটে তার।
ব্যক্তিগত জীবনে বিবাহিত তিনি। স্তানা ওয়েন্স নাম্নী এক রমণীর পাণিগ্রহণ করেন। এ দম্পতির সামান্থা, ব্রুক ও টমাস ওয়েন্স নামীয় তিন সন্তান রয়েছে।
ব্লেয়ার পোকক

ব্লেয়ার অ্যান্ড্রু পোকক (; জন্ম: ১৮ জুন, ১৯৭১) অকল্যান্ডের পাপাকুরা এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে স্লো বোলিংয়ে পারদর্শী ছিলেন ব্লেয়ার পোকক।
১৯৯০-৯১ মৌসুম থেকে ২০০০-০১ মৌসুম পর্যন্ত ব্লেয়ার পোককের প্রথম-শ্রেণীর খেলোয়াড়ী জীবন চলমান ছিল। অকল্যান্ড দলের অধিনায়কের দায়িত্বে থেকে জাতীয় দলের কোচ ডেভিড ট্রিস্টের দৃষ্টি আকর্ষণে সক্ষম হন।
সমগ্র খেলোয়াড়ী জীবনে পনেরোটি টেস্টে অংশগ্রহণ করেছেন ব্লেয়ার পোকক। ১২ নভেম্বর, ১৯৯৩ তারিখে পার্থে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২০ নভেম্বর, ১৯৯৭ তারিখে একই মাঠে ও একই দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।
১৯৯০-এর দশকের দূর্বলতর নিউজিল্যান্ড দলের অনেক উদ্বোধনী ব্যাটসম্যানের অন্যতম ছিলেন। তবে, টেস্ট ক্রিকেটে তিনি খুবই কম ভূমিকা রাখতে পেরেছিলেন। ২৩-এর কম গড়ে রান সংগ্রহ করেছিলেন তিনি। ১৯৯৭ সালের শুরুতে ইংল্যান্ড ও শ্রীলঙ্কার বিপক্ষে টেস্ট সিরিজে তাকে খেলার সুযোগ দেয়া হয়। দূর্ভাগ্যবশতঃ পায়ের বৃদ্ধাঙ্গুল ভেঙ্গে গেলে তাকে ১৯৯৮ সালের অধিকাংশ সময়ই মাঠের বাইরে অবস্থান করতে হয়েছিল। তার এ অনুপস্থিতির সুযোগে ম্যাট হর্ন দলে স্থায়ীভাবে টেস্টের উদ্বোধনী ব্যাটসম্যান হিসেবে আবির্ভূত হন। এ অবস্থানের আরেকজন খেলোয়াড়ের অন্তর্ভূক্তির প্রশ্নে দল নির্বাচকমণ্ডলী ব্রায়ান ইয়ং, ম্যাথু বেল ও রজার টোজের উপর পরীক্ষা-নিরীক্ষা চালাতে থাকেন।
মাত্র ছয়টি টেস্টে খেলার পর কাঁধের সমস্যায় আক্রান্ত হলে তাকে অস্ত্রোপচার করতে হয়। এরফলে, এক বছরেরও অধিক সময় তাকে দলের বাইরে অবস্থান করতে হয়েছিল। ব্রায়ান ইয়ংকে তার স্থলাভিষিক্ত করা হয় ও তাকে দলে ফেরার জন্যে বেশ প্রতিরোধের দেয়াল গড়ে উঠে। ১৯৯৯-২০০০ মৌসুমে আঘাতের কবলে আক্রান্ত হলে ব্লেয়ার পোককের আন্তর্জাতিক ক্রিকেটের খেলোয়াড়ী জীবনের সমাপ্তি ঘটে।
তার ভ্রাতৃষ্পুত্র মাইকেল গ্রেইম পোকক প্রথম-শ্রেণীর ক্রিকেটে অংশগ্রহণ করেছেন।
দিল্লি–অমৃতসর–কাটরা এক্সপ্রেসওয়ে

দিল্লি–অমৃতসর–কাটরা এক্সপ্রেসওয়েটি একটি নির্মাণাধীন ৬৮৭-কিলোমিটার দীর্ঘ (৪২৭ মাইল) ৮ টি লেন বিশিষ্ট নিয়ন্ত্রিত-অ্যাক্সেস এক্সপ্রেসওয়ে, যা দিল্লিকে পাঞ্জাবের অমৃতসর এবং জম্মু ও কাশ্মীরের কাটরার সাথে সংযুক্ত করে। দিল্লি থেকে এক্সপ্রেসওয়েটি জলন্ধর জেলার নাকোদারে পৌঁছে ওয়াই (Y) আকারে দ্বিধাবিভাজনের মাধ্যমে দুটি পৃথক পার্শ্বীয় শাখা পরিণত হয়, যার একটি পশ্চিম দিকে অমৃতসর এবং অন্যটি উত্তর-পশ্চিমে কাটরা শহরে সমাপ্ত হয়। এই এক্সপ্রেসওয়েটি বর্তমান দিল্লি-কাটরা দূরত্ব হ্রাস করে ৭২৭ কিমি থেকে ৫৮৮ কিমি বা ১৪ ঘণ্টা থেকে ৮ ঘণ্টা এবং দিল্লি-অমৃতসর দূরত্ব হ্রাস করে ৪০৫ কিমি বা ৮ ঘণ্টা থেকে ৪ ঘণ্টা করবে। এক্সপ্রেসওয়ের সাথে ট্রমা সেন্টার, অ্যাম্বুলেন্স, ফায়ার ব্রিগেড, ট্রাফিক পুলিশ, বাস-বে, ট্রাক স্টপস, রিফ্রেশমেন্ট এবং বিনোদনমূলক সুবিধাসমূহের আন্তঃব্যবস্থা থাকবে।
৩৫,০০০ কোটি টাকা ব্যয়ে এটি ভারতমালা প্রকল্পের অংশ হিসাবে নির্মিত হবে। বিস্তারিত প্রকল্প প্রতিবেদন (ডিপিআর) ২০১৯ সালের নভেম্বর মাসে সম্পন্ন হয় এবং জমি অধিগ্রহণ ২০২০ সালের জানুয়ারি মাস থেকে শুরু হয়।
মেসার্স ফিডব্যাক ইনফ্রাকে শ্রেণিবিন্যাস অধ্যায়ন সম্পাদনের জন্য ডিপিআর পরামর্শদাতা হিসাবে নিয়োগ দেওয়া হয়, যা ২০২০ সালের সেপ্টেম্বর মাসে দিল্লি-গুরুদাসপুর বিভাগ, জুন মাসে নাকোদার-অমৃতসর বিভাগের চূড়ান্ততম প্রস্তাবিত প্রান্তিককরণ প্রতিবেদন জমা দেয় এবং জম্মু বিভাগে সমীক্ষা চলছে।
সৈয়দ রেজাউল করিম

সৈয়দ মুহাম্মদ রেজাউল করিম (জন্ম: ১ ফেব্রুয়ারি ১৯৭১) (যিনি পীর সাহেব চরমোনাই নামে অধিক পরিচিত) একজন ইসলামি পণ্ডিত, রাজনীতিবিদ, শিক্ষাবিদ ও ধর্মীয় আলোচক। বর্তমানে তিনি ইসলামী আন্দোলন বাংলাদেশের ২য় আমীর হিসেবে দায়িত্ব পালন করছেন। এছাড়াও তিনি বাংলাদেশ মুজাহিদ কমিটি ও বাংলাদেশ কুরআন শিক্ষা বোর্ডের সভাপতি এবং বেফাকুল মাদারিসিল আরাবিয়া বাংলাদেশের সহ-সভাপতি। তিনি দুই মেয়াদে চরমোনাই ইউনিয়নের চেয়ারম্যান ছিলেন।
রেজাউল করিম ১৯৭১ সালের ১ ফেব্রুয়ারি বরিশাল জেলার চর মোনাই ইউনিয়নের এক সম্ভ্রান্ত মুসলিম পরিবারে জন্মগ্রহণ করেন। তার পিতা সৈয়দ ফজলুল করিম ও দাদা সৈয়দ মুহাম্মদ ইছহাক, উভয়ই বাংলাদেশের সুপরিচিত ইসলামি ব্যক্তিত্ব ছিলেন। তার মোট ৬ ভাই ও ১ বোন। সৈয়দ ফয়জুল করিম তার অনুজ, বাংলাদেশের একজন প্রভাবশালী ইসলামি পণ্ডিত ও রাজনীতিবিদ। ২০০৬ সালে তার পিতা মারা যান। 
তিনি চরমোনাই জামিয়া রশিদিয়া ইসলামিয়া থেকে শিক্ষাজীবনের সূচনা করেন। ১৯৯১ সালে এর আলিয়া শাখা থেকে কামিল পাশ করেন। পাশাপাশি এর কওমি শাখায়ও ক্লাসে অংশগ্রহণ করতেন। এরপর বরিশালের সাগরদী ইসলামিয়া কামিল মাদ্রাসা থেকে ফিকহ ও হাদিসে প্রথম বিভাগে উত্তীর্ণ হন। তিনি জামিয়া ইসলামিয়া দারুল উলুম মাদানিয়ায় কিছুদিন পড়াশোনা করেছেন। 
শিক্ষাজীবন সমাপ্তির পর তিনি চরমোনাই জামিয়া রশিদিয়া ইসলামিয়ার আলিয়া শাখার শিক্ষক হিসেবে যোগদান করেন। পরে দীর্ঘদিন আলিয়া ও কওমি উভয় শাখার সহকারী অধ্যক্ষ ছিলেন। বর্তমানে তিনি উভয় শাখার প্রধান পৃষ্ঠপোষক। এছাড়াও তিনি বাংলাদেশ কুরআন শিক্ষা বোর্ডের সভাপতি এবং বেফাকুল মাদারিসিল আরাবিয়া বাংলাদেশের সহ সভাপতি।
ছাত্রজীবন থেকে তিনি ইসলামী শাসনতন্ত্র ছাত্র আন্দোলনের সঙ্গে জড়িত ছিলেন। পরবর্তীতে তিনি এর কেন্দ্রীয় কমিটির ছাত্র কল্যাণ সম্পাদকের দায়িত্ব পালন করেছেন। ইসলামি আন্দোলনে সক্রিয়তার কারণে বিএনপি নেতৃত্বাধীন চারদলীয় জোট সরকারের আমলে তিনি গ্রেফতার হয়েছিলেন। 
তিনি ২০০৩ থেকে ২০১১ পর্যন্ত ২ মেয়াদে চর মোনাই ইউনিয়নের চেয়ারম্যান হিসেবে দায়িত্ব পালন করেছেন। তারপর তার ভাই সৈয়দ ইছহাক মুহাম্মদ আবুল খায়ের চেয়ারম্যান নির্বাচিত হন। 
২০০৬ সালের ২৫ নভেম্বর তার পিতার মৃত্যুর পর তিনি ইসলামী আন্দোলন বাংলাদেশ ও বাংলাদেশ মুজাহিদ কমিটির আমীর নির্বাচিত হন। 
১৯৯৪ সালে তার পিতা সৈয়দ ফজলুল করিম থেকে তিনি খেলাফত প্রাপ্ত হন। ২০১৩ সালে মাহমুদুল হাসান তাকে খেলাফত প্রদান করেন। ২০১৬ সালে তিনি দারুল উলুম দেওবন্দের প্রধান মুফতি হাবিবুর রহমান খায়রাবাদীর কাছ থেকেও খেলাফত পেয়েছেন।
২০১৯ সালের জুন মাসে এক সম্মেলনে পর্দা বিষয়ে শেখ হাসিনা বলেন, “হাত মোজা, পা মোজা, নাক-চোখ ঢেকে, একেবারে, এটা কী? জীবন্ত ট্যান্ট (তাঁবু) হয়ে ঘুরে বেড়ানো; এর তো কোনো মানে হয় না”। তার এই বক্তব্যকে দায়িত্বজ্ঞানহীন কটাক্ষপূর্ণ বলে উল্লেখ করে এই বক্তব্য প্রত্যাহার করার আহবান জানান রেজাউল করিম।
বিধান চন্দ্র কলেজ, রিষড়া

বিধান চন্দ্র কলেজ, যেটা আবার রিষড়া কলেজ নামেও পরিচিত, এই কলেজ ভারতের পশ্চিমবঙ্গ অঙ্গরাজ্যের হুগলি জেলার রিষড়ার একটা প্রাচীনতম কলেজ। এখানে কলা, বাণিজ্য এবং বিজ্ঞান বিভাগের প্রাক-স্নাতক পাঠক্রমে পাঠদান করা হয়। এই কলেজ কলকাতা বিশ্ববিদ্যালয় কর্তৃক অনুমোদিত। ১৯৫৭ খ্রিস্টাব্দে বিধান চন্দ্র কলেজের প্রতিষ্ঠা হয়েছিল।
উপর্যুক্ত বিষয়সমূহের মধ্যে কম্পিউটার বিজ্ঞান, গণিতশাস্ত্র, ভূবিজ্ঞান এবং অর্থনীতিতে সাম্মানিক পাঠক্রম চালু আছে।
হিন্দি ব্যতীত কলা ও বাণিজ্যের সকল বিষয়েই সাম্মানিক পাঠক্রমে শিক্ষা দেওয়া হয়।
দূরশিক্ষা
২০১২-১৩ শিক্ষাবর্ষ থেকে রবীন্দ্র ভারতী বিশ্ববিদ্যালয়ের অনুমোদনক্রমে এই কলেজে বাংলা, ইংরেজি, ইতিহাস, ভূবিজ্ঞান, শিক্ষাবিজ্ঞান বিষয়ে দূরশিক্ষায় এমএ পাঠক্রম চালু হয়েছে।
বিধান চন্দ্র কলেজ ২০১৬ খ্রিস্টাব্দে জাতীয় মূল্যায়ন ও প্রত্যয়ন পরিষদ (এনএএসি) দ্বারা 'বি গ্রেড' অর্জন করেছে। এই কলেজ বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত।
সরগুজা রাজ্য

সরগুজা রাজ্য, ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ স্যালুট রাজ্য না হওয়া সত্ত্বেও রাজ্যটির গুরুত্ব কম ছিলো না৷ ১৯০৫ খ্রিস্টাব্দের পূর্বে এটি মধ্য ভারত এজেন্সির অন্তর্গত ছিলো কিন্তু পরে এটিকে পূর্বাঞ্চলীয় রাজ্য এজেন্সির অংশীভূত করা হয়৷
রাজ্যটি জঙ্গল ও পার্বত্যভূমি বরাবর বিস্তীর্ণ এলাকাজুড়ে বিস্তৃত ছিলো৷ গোণ্ড, ভূমিজ, ওরাওঁ, পণিকা, কোরবা, ভুইয়াঁ, খরোয়ার, মুন্ডা, চেরো, রাজোয়ার, নাগেশিয়া ও সাঁওতালের মতো বহু জনজাতির বাস ছিলো এই রাজ্যে৷ বর্তমানে এটি ছত্তিশগড় রাজ্যে অবস্থিত৷ সরগুজা জেলার সদর অম্বিকাপুর শহর ছিলো এই রাজ্যটির রাজধানী ও প্রশাসনিক দপ্তর৷
জনশ্রুতি অনুযায়ী সরগুজা রাজ্যের রাজবংশ ছিল যথেষ্ট প্রাচীন এবং তারা ছিলেন মূলত রাজপুতানার চন্দ্রবংশীয় রাজপুত। তবে বর্তমান শাসকরা পালামৌ অঞ্চলের রাজার অনুরূপ রাক্সেল চন্দ্র বংশীয় রাজা বলে অনুমান করা হয়। ১৮১৮ খ্রিস্টাব্দে তৃতীয় ইঙ্গ-মারাঠা যুদ্ধের পর থেকে এটি ব্রিটিশ করদ রাজ্যে পরিণত হয়। সরগুজা রাজ্যের রাজবংশীয় প্রশাখা হিসাবে ১৮১৮ খ্রিস্টাব্দে প্রতিষ্ঠা পায় পার্শ্ববর্তী উদয়পুর রাজ্য। ১৮৬০ খ্রিস্টাব্দে মহারাজা অমর সিংহ দেওয়ের কনিষ্ঠ পুত্র রাজা বাহাদুর ভিন্দেশ্বরীপ্রসাদ সিংহ দেওকে ইংল্যান্ডের রানী অর্ডার অব দ্যা স্টার অব ইন্ডিয়া পদমর্যাদায় ভূষিত করেন। রাজ্যের প্রধান সরগুজার রক্ষণাবেক্ষণ অনুদান হিসাবে একটি ট্র্যাক্টের সদর দফতর প্রতাপপুরে থাকতেন এবং তিনি যথেষ্ট ক্ষমতা ও চরিত্রের অধিকারী ছিলেন। ১৮৭১ সালে তিনি কেওনঝড় রাজ্য-এর বিদ্রোহের দমনে সহায়তা করেছিলেন, যার জন্য তিনি ব্রিটিশ সরকারের তরফ থেকে ধন্যবাদস্বরূপ এবং স্বর্ণ-সূচিকর্মযুক্ত ট্র্যাপিংস এবং একটি সোনার ঘড়ি এবং শৃঙ্খল সহ একটি হাতি উপহার পেয়েছিলেন। একইসাথে তিনি অবংশপরম্পরায় রাজা বাহাদুর উপাধি গ্রহণ করেন৷ ১৮২০ খ্রিস্টাব্দে তার মৃত্যুর পর রাজ্যে বংশপরম্পরায় গৃহীত মহারাজা উপাধিটি আবার প্রচলিত হয়। এটি ছিল ছোটনাগপুর রাজ্য সমষ্টির মধ্যে অন্যতম একটি রাজ্য। এটি ছিল বস্তুত পার্শ্ববর্তী ছোট ছোট রাজ্য তথা উদয়পুর, জশপুর, কোরিয়া এবং চঙ্গভাকর রাজ্যগুলির অধিরাজ ফলে এই ছোট রাজ্যগুলি সুরগুজা সাম্রাজ্যের অংশীভূত ছিল।
১৮৭৭ খ্রিস্টাব্দে ইঙ্গ-ভারতীয় লেখক জর্জ রবার্ট আবেরাই ম্যাকে তার লিখিত বইতে এই রাজ্যের মহারাজা ইন্দ্রজিৎ সিংহ দেওকে চন্দ্র বংশীয় বলে উল্লেখ করেন।
রাজ্যটির শেষ শাসক মহারাজা রামানুজশরণ সিংহ দেও ১৯৪৮ খ্রিস্টাব্দের পয়লা জানুয়ারি তারিখে এটিকে ভারতীয় অধিকারের অন্তর্ভুক্ত করার সিদ্ধান্ত নেন। তিনি এককভাবে ১৭১০ টি রয়েল বেঙ্গল টাইগার শিকার করে সর্বাধিক সংখ্যক বাঘ শিকারের রেকর্ড তৈরি করেন। এছাড়াও চিতা শিকারের ক্ষেত্রে সরগুজা ও পার্শ্ববর্তী অঞ্চলে অবস্থিত বিলুপ্তপ্রায় এশীয় চিতার শেষ তিন সদস্যকে হত্যা করায় স্থানীয়ভাবে এই প্রজাতিটি পরিসমাপ্তি ঘটে ১৯৪৭ খ্রিস্টাব্দে। যদিও ১৯৫১ খ্রিস্টাব্দের রেকর্ড অনুসারে কোরিয়া জেলাতে একই প্রজাতির একটি স্ত্রী চিতার খোঁজ পাওয়া যায়। এই স্বীকার করেছিলেন কোরিয়ার রাজা রামানুজ প্রতাপ সিংহ দেও এবং এই বিষয়ে বোম্বে ন্যাচারাল হিস্ট্রি সোসাইটির একটি প্রতিবেদন রয়েছে। অনেক সময় উভয় রাজার নাম একসঙ্গে উচ্চারিত হয়ে থাকলেও তা একটি গুজব ছাড়া কিছুই নয়।
সরগুজা দেশীয় রাজ্যের শাসন মহারাজা উপাধিতে ভূষিত হলেও শেষ শাসক সহ কিছু শাসকের ক্ষেত্রে মহারাজা বাহাদুর উপাধি ও লক্ষ্য করা যায়।
আব্দুল গফুর হায়দারী

আব্দুল গফুর হায়দারী (; জন্ম ) একজন পাকিস্তানি ইসলাম পণ্ডিত ও রাজনীতিবিদ। তিনি ২০১৫ সালের ১২ মার্চ থেকে পাকিস্তানের সিনেটের ডেপুটি চেয়ারম্যান এবং ১৯৯৫ থেকে জমিয়ত উলামায়ে ইসলামের (ফ) কেন্দ্রীয় সাধারণ সম্পাদক হিসেবে দায়িত্বরত আছেন। 
হায়দারী ১৯৫৭ সালের জুন মাসে পাকিস্তানের কালাত জেলার গাজাগের এক মুসলিম পরিবারে জন্মগ্রহণ করেন। <ref name="pips.gov/profile"></ref> তার নিজ গ্রামে প্রাথমিক শিক্ষা সমাপ্তির পর ১৯৭৯ সালে তিনি বেফাকুল মাদারিসিল আরাবিয়া পাকিস্তানের অধীনে দাওরায়ে হাদীস (মাস্টার্স) পরীক্ষায় অংশগ্রহণ করেন।
হায়দারী ১৯৭৪ সালে তেহরিক-ই-খতম-ই-নবোওয়াত এবং ১৯৭৭ সালে তেহরিক নিজাম-ই- মুস্তফাতে সক্রিয় ছিলেন, যার জন্য পুলিশ তাকে দু'বার কারাবন্দী করেছিল। ১৯৮৩ সালে, তিনি কোয়েটা জেলার জামিয়তে উলামা-এ-ইসলাম (এফ) দলের সাধারণ সম্পাদক নির্বাচিত হন। ১৯৮৩ সালের ১৪ ই আগস্ট কোয়েটার মানান চত্বরে তৃতীয়বারের মতো নিজেকে গ্রেপ্তার করিয়েছিলেন গণতন্ত্র পুনরুদ্ধার আন্দোলনের সময় 'জেলখানা পূরণ' এবং রাষ্ট্রপতি জিয়া উল-হকের সরকারকে অস্থিতিশীল করতে। মিলিটারি তাকে সিবি কারাগারে দশ কশাঘাত এবং এক বছরের কারাদণ্ড দিয়েছিল।
তিনি অক্টোবর ১৯৮৪ সালে কালাটে জামিয়া শাহ ওয়ালী উল্লাহ স্কুল খোলেন এবং ১৯৮৫ থেকে ১৯৯০ পর্যন্ত সেখানে শিক্ষাদান করেন।
১৯৯০ সালে পাকিস্তানের সাধারণ নির্বাচনে তিনি বেলুচিস্তানের প্রাদেশিক পরিষদে নির্বাচিত হন এবং বেলুচিস্তানের প্রাদেশিক মন্ত্রীর দায়িত্ব পালন করেন।
১৯৯২ সালে পাকিস্তানের সাধারণ নির্বাচনে তিনি বেলুচিস্তানের মুখ্যমন্ত্রী পদে প্রার্থী হন তবে মাত্র একটি ভোটে হেরে যান।
১৯৯৩ সালে পাকিস্তানের সাধারণ নির্বাচনে তিনি কালাট আসন থেকে পাকিস্তানের জাতীয় পরিষদে নির্বাচিত হন।
২০০১ সালে, হায়দারী মার্কিন সরকারের গ্লোবাল ওয়ার অফ সন্ত্রাসের সাথে পাকিস্তানের সহযোগিতার বিরুদ্ধে প্রচারণা চালিয়ে দেশ সফর করে এবং চতুর্থবারের মত গ্রেপ্তার করা হয়, সেবার বিদ্রোহের সাতটি পরিপ্রেক্ষিতে। জাতীয় পরিষদে আরেকটি নির্বাচনে বিজয়ী হওয়ার আগে তিনি পাঁচ মাস কোয়েটায় কারাগারে কাটিয়েছিলেন।
২০১৫ সালে তিনি পাকিস্তানের সিনেটে নির্বাচিত হয়ে পাকিস্তানের সিনেটের ডেপুটি চেয়ারম্যান হিসাবে দায়িত্ব পালন করেন।
২০১৩ সালে, তিনি ডাক পরিষেবা প্রতিমন্ত্রী হয়েছিলেন। "মঙ্গলবার এক সংবাদ সম্মেলনে বক্তব্য রাখতে গিয়ে ডাক পরিষেবা প্রতিমন্ত্রী মওলানা হায়দারী পেশোয়ারের একটি স্কুলে সন্ত্রাসী হামলার নিন্দা জানিয়েছিলেন এবং বলেছেন যে মৃত্যুদণ্ড স্থগিত করায় রাষ্ট্রের কোন অধিকার নেই। জেআইআই-এফ-এর সাধারণ সম্পাদক মাওলানা আবদুল গাফুর হায়দারী বলেছেন যে মৃত্যুদণ্ডের স্থগিতাদেশ সন্ত্রাসীদের উৎসাহিত করছে এবং দেশে সন্ত্রাসবাদ বিরোধী পদক্ষেপের সীমাবদ্ধতা রয়েছে।" আবদুল গাফুর হায়দারীর বক্তব্য, “ক্ষতিগ্রস্থের সাথে বা ক্ষতিপূরণ না নিয়ে কেবল একজন ভুক্তভোগীর আত্মীয়ের ঘাতককে ক্ষমা করার অধিকার রয়েছে। যা একটি ইসলামী ন্যায়বিচার এবং আদর্শিক রাষ্ট্র হওয়ায় পাকিস্তানের ইসলামিক আইন থাকা উচিত।"
২০১৫ সালের মার্চ মাসে তিনি সিনেটের একটি আসন জিতেছিলেন এবং পরে ডেপুটি চেয়ারম্যান সিনেট হিসেবে শপথ গ্রহণ করেছিলেন। তিনি ২০২১ সালের মার্চ অবধি এই ক্ষমতা দায়িত্বের সাথে পালন করবেন বলে আশা করা হচ্ছে।
ফেব্রুয়ারি ২০১৭ সালে, মার্কিন কর্তৃপক্ষ হায়দারীর ভিসা প্রত্যাখ্যান করেছিল। নিউ ইয়র্কে জাতিসংঘে আন্তঃ সংসদীয় ইউনিয়নের বৈঠকে তিনি দুই সদস্যের প্রতিনিধি দলের নেতৃত্ব দেওয়ার কথা ছিল।
১২ ই মে ২০১৭, তিনি মস্তুং শহরের কাছে জুমার নামাজের শেষে খুব শীঘ্রই তাকে লক্ষ্য করে একটি আইএসআইএল বোমা হামলায় পালাতে সক্ষম হন; তিনি তার গাড়ির উইন্ডস্ক্রিন থেকে কাঁচের টুকরো দিয়ে হালকাভাবে আহত হয়েছিলেন।
সিউনারাইন চ্যাটারগুণ

সিউনারাইন চ্যাটারগুণ (; জন্ম: ৩ এপ্রিল, ১৯৮১) বারবাইসের ফাইরিশ এলাকায় জন্মগ্রহণকারী ইন্দো-গায়ানীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০০-এর দশকের মাঝামাঝি সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে লেগ স্পিন বোলিংয়ে পারদর্শী ছিলেন তিনি।
১৯৯৯-২০০০ মৌসুম থেকে ২০১৪ সাল পর্যন্ত সিউনারাইন চ্যাটারগুণের প্রথম-শ্রেণীর খেলোয়াড়ী জীবন চলমান ছিল। ২০০৫-০৬ মৌসুমে নিজ দেশে ইংল্যান্ড এ দলের বিপক্ষে ওয়েস্ট ইন্ডিজ এ দলের সদস্যরূপে ধারাবাহিক ক্রীড়া নৈপুণ্য প্রদর্শনের মাধ্যমে সকলের নজর কাড়েন। দ্বিতীয় চারদিনের খেলায় ১০৭ রান সংগ্রহের পর প্রথম একদিনের খেলায় ৮১ রান তুলেন। তবে, আঘাতের কারণে তাকে মাঠের বাইরে অবস্থান করতে হয়েছিল।
২০০৫-০৬ মৌসুমের ঘরোয়া ক্রিকেটের কেএফসি কাপ একদিনের প্রতিযোগিতার চূড়ান্ত খেলায় ১১৯ রান সংগ্রহ করেন। দলের ২৪৭/৭ সংগ্রহের বিপরীতে তার এ সংগ্রহ বার্বাডোস দলকে তিন উইকেটে পরাজিত করে শিরোপা লাভ করে গায়ানা দল।
বামহাতি উদ্বোধনী ব্যাটসম্যান সিউনারাইন চ্যাটারগুণ গায়ানার পক্ষে প্রথম-শ্রেণীর ক্রিকেট খেলেছেন। দলটির পক্ষে চারটি শতরানের ইনিংস খেলেছিলেন তিনি। ২০০৭ সালের ঘরোয়া ক্রিকেটের আসরে গায়ানার পক্ষে বেশ ভালোমানের ক্রীড়াশৈলী উপহার দেন।
সমগ্র খেলোয়াড়ী জীবনে চারটিমাত্র টেস্ট ও আঠারোটি একদিনের আন্তর্জাতিকে অংশগ্রহণ করেছেন সিউনারাইন চ্যাটারগুণ। ৩ এপ্রিল, ২০০৮ তারিখে পোর্ট অব স্পেনে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ১৯ ডিসেম্বর, ২০০৮ তারিখে ন্যাপিয়ারে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।
টেস্ট অভিষেকের পূর্বেই ২০০৬ সালে সফরকারী জিম্বাবুয়ে দলের বিপক্ষে ওডিআই অভিষেক পর্ব সম্পন্ন হয় তার। অভিষেক ওডিআইয়ে ৯ রান সংগ্রহ করতে পেরেছিলেন। তবে, দ্বিতীয় খেলায় অপরাজিত ৫৪ রানের ইনিংস খেলে দলকে দশ-উইকেটের বিজয়ে প্রভূতঃ ভূমিকা রাখেন। ক্রিস গেইলের অপরাজিত ৯৫ রানের সুবাদে তারা উদ্বোধনী জুটিতে ১৫৬ রান তুলেন। তাসত্ত্বেও, শেষ দুইটি ওডিআইয়ে তাকে দলের বাইরে রাখা হয়।
ঐ গ্রীষ্মের শেষদিকে সফরকারী ভারত দলের বিপক্ষে সিরিজের চতুর্থ ওডিআইয়ে অংশ নেয়ার পূর্ব-পর্যন্ত তাকে আর দলে রাখা হয়নি। ঐ খেলায় তাকে খেলানো হয়নি। পঞ্চম ওডিআইয়ে তিনি গোল্ডেন ডাক পান। এরপর তাকে টেস্ট সিরিজে রাখা হয়নি।
ঘরোয়া ক্রিকেটে সুন্দর ক্রীড়াশৈলী প্রদর্শনের স্বীকৃতিস্বরূপ ২০০৮ সালে দক্ষিণ আফ্রিকার বিপক্ষে ওডিআই সিরিজ খেলার উদ্দেশ্যে তাকে ওয়েস্ট ইন্ডিজ দলের সদস্য করা হয়। তিনি দ্বিতীয়, তৃতীয় ও চতুর্থ ওডিআইয়ে ব্যাটিং উদ্বোধনে নেমে ৩৪, ৫২ ও ৪৮ রানের ইনিংস খেলেন।
মার্চ, ২০০৮ সালে শ্রীলঙ্কার বিপক্ষে টেস্ট সিরিজ খেলার জন্যে তাকে ওয়েস্ট ইন্ডিজের টেস্ট দলে অন্তর্ভুক্ত করা হয়। ত্রিনিদাদের কুইন্স পার্ক ওভালে সফররত শ্রীলঙ্কা দলের বিপক্ষে টেস্টে অভিষেক ঘটে তার। ধৈর্য ও কুশলতার পরিচয় দিয়ে ৪৬ রান সংগ্রহ করেন। তার ব্যাটিং কৌশল অনেকাংশেই গর্ডন গ্রীনিজ ও ডেসমন্ড হেইন্সের অনুরূপ ছিল। পাশাপাশি স্লিপ অঞ্চলেও অসাধারণ ফিল্ডিং করেন। প্রথম ইনিংসে থার্ড স্লিপ অঞ্চলে দর্শনীয় ক্যাচ তালুবন্দী করেন তিনি।
আলাদীন'স পার্ক

আলাদীন'স-পার্ক ময়মনসিংহের ফুলবাড়িয়া উপজেলার একটি জনপ্রিয় বিনোদন কেন্দ্র হিসাবে পরিচিত।
ময়মনসিংহ জেলার একমাত্র বিনোদনকেন্দ্র আলাদিনস্ পার্ক ফুলবাড়ীয়া উপজেলায় অবস্থিত যা ময়মনসিংহ জেলা থেকে প্রায় ৪৫ কিঃ মিঃ এবং ফুলবাড়ীয়া সদর থেকে প্রায় ২৫ কিঃ মিঃ দূরে এনায়েতপুর ইউনিয়নে অবস্থিত। এর আয়তন ২৫ একর। পার্কটিতে প্রায় ১০ টি বিভিন্ন প্রকারের রাইড রয়েছে। এখানে উন্নতমানের ওয়াটার রাইড ও সুইমিং পুল রয়েছে। এর ভিতরে একটি ছোট চিড়িয়াখানাও রয়েছে। এটি একটি ময়মনসিংহের পিকনিক স্পট।
রতনপুর, পূর্ব বর্ধমান

রতনপুর একটি ছোট গ্রাম এটি ভাতার সিডি ব্লকের পূর্ব বর্ধমান জেলার পশ্চিম বঙ্গ, রাজ্যের অন্তর্গত। এখানে মোট পরিবারের সংখ্যা হল ৩১৬ টি। রতনপুর গ্রাম থেকে জাতীয় হাইওয়ে পূর্ব বর্ধমানের দূরত্ব প্রায় )। 
প্রায় পূর্ব বর্ধমান , শহর থেকে রতনপুরের যাত্রা বাস এবং নিকটতম রেল স্টেশন ভাতার। 
রতনপুরে, গ্রামবাসীদের বেশিরভাগই তপশিলি জাতি (এসসি)। মোট জনসংখ্যার মধ্যে তফসিল জাতি (এসসি) ৬৩.২৬ % রয়েছে যেখানে তপশিলি উপজাতি (এসটি) ০.১৪%.
পারক্লোরিক অ্যাসিড

পারক্লোরিক এসিড একটি খনিজ অম্ল, যার রাসায়নিক সংকেত HClO। সাধারণত জলীয় দ্রবণ হিসেবেই এটি লভ্য। এটি একটি বর্ণহীন যৌগ, যা সালফিউরিক এসিড ও নাইট্রিক এসিড অপেক্ষা শক্তিশালী। উষ্ণ অবস্থায় পারক্লোরিক এসিড শক্তিশালী জারক ধর্ম প্রদর্শন করে। কক্ষ তাপমাত্রায় এর ৭০% পর্যন্ত জলীয় দ্রবণ নিরাপদ বিবেচিত হয়, কারণ তখন এটি শক্তিশালী অম্লধর্ম প্রদর্শন করলেও জারক ধর্ম প্রদর্শন করে না। পারক্লোরেট লবণ প্রস্তুতির জন্য পারক্লোরিক এসিড তাৎপর্যপূর্ণ বিবেচিত হয় । এগুলোর মধ্যে অ্যামোনিয়াম পারক্লোরেট রকেটের জ্বালানি তৈরিতে ব্যবহৃত হয়। পারক্লোরিক এসিড অত্যন্ত ক্ষয়কারী পদার্থ। খুব দ্রুতই এটি বিপজ্জনক মিশ্রণ তৈরি করতে পারে।
দুইটি পদ্ধতিতে পারক্লোরিক এসিড উৎপন্ন করা হয়। প্রথাগত পদ্ধতিতে জলীয় দ্রবণে অত্যন্ত দ্রবণীয় সোডিয়াম পারক্লোরেট ব্যবহার করা হয়। হাইড্রোক্লোরিক এসিডের সাথে সোডিয়াম পারক্লোরেট দ্রবণের বিক্রিয়ায় পারক্লোরিক এসিড ও কঠিন সোডিয়াম ক্লোরাইড উৎপন্ন হয়:
পাতন প্রক্রিয়ায় পারক্লোরিক এসিড পৃথক করা হয়। প্লাটিনাম তড়িৎদ্বারে ক্লোরিনের জলীয় দ্রবণের অ্যানোডীয় জারণের মাধ্যমেও পারক্লোরিক এসিড উৎপন্ন করা সম্ভব হয়; তবে এ প্রক্রিয়ায় লবণের প্রয়োজন পড়ে না। 
বেরিয়াম পারক্লোরেটের সাথে সালফিউরিক এসিডের বিক্রিয়ায় বেরিয়াম সালফেট উৎপন্ন হয়। নাইট্রিক এসিড ও অ্যামোনিয়াম পারক্লোরেটের মিশ্রণ সিদ্ধ করে তাতে হাইড্রোক্লোরিক এসিড যোগ করেও পারক্লোরিক এসিড উৎপাদন করা সম্ভব হয়। উক্ত বিক্রিয়ায় নাইট্রাস অক্সাইড ও পারক্লোরিক এসিড উৎপন্ন হয়। উদ্বৃত্ত এসিডগুলোকে ফুটিয়ে ঘনীভূত ও বিশুদ্ধ পারক্লোরিক এসিড উৎপাদন করা সম্ভব হয়।
কক্ষ তাপমাত্রায় অনার্দ্র পারক্লোরিক এসিড অস্থিতিশীল তৈলাক্ত তরলের মত আচরণ করে। এটি কমপক্ষে পাঁচটি হাইড্রেট গঠন করে। ক্রিস্টালোগ্রাফি অনুযায়ী এর কয়েকটির বৈশিষ্ট্য বিশ্লেষণ করা হয়েছে। এগুলো পারক্লোরেট অ্যানায়নের সাথে পানির হাইড্রোজেন বন্ধনের মাধ্যমে গঠিত হয়। এর কেন্দ্রে HO আয়ন অবস্থান করে। পারক্লোরিক এসিডের ৭২.৫% জলীয় দ্রবণ সাধারণভাবে পাতনযোগ্য নয় ; এমনকি তাপমাত্রার পরিবর্তন দ্রবণের প্রকৃতি সহজে পরিবর্তন করতে পারে না। এর ফলে এটি স্থিতিশীল বিবেচিত হয়। বাণিজ্যিকভাবেও এটি পাওয়া যায়। এরূপ দ্রবণ বাতাসে মুক্ত অবস্থায় ছেড়ে দিলে পানি শোষণ করে।
পানি বিয়োজনের ফলে পারক্লোরিক এসিড অনার্দ্র ডাইক্লোরিন হেপটোক্সাইড উৎপন্ন করে। নিচে বিক্রিয়ার মাধ্যমে এটি দেখানো হলো:
অ্যামোনিয়াম পারক্লোরেটের পূর্বসূচক হিসেবে প্রচুর পরিমাণে পারক্লোরিক এসিড উৎপন্ন করা হয়। অ্যামোনিয়াম পারক্লোরেট রকেট শিল্পের এক অপরিহার্য অনুষঙ্গ। এর ফলে পারক্লোরিক এসিডের উৎপাদন বহুগুণে বৃদ্ধি পেয়েছে। প্রতি বছর বিশ্বে কয়েক মিলিয়ন পারক্লোরিক এসিড উৎপাদন করা হয়। তরল স্ফটিক শিল্পে এচিং (পৃষ্ঠতল পরিষ্কারে অম্লধর্মী পদার্থের প্রয়োগ) এবং বৈদ্যুতিক শিল্পের কাজেও এটি ব্যবহৃত হয়। তাই বিশ্লেষণী রসায়নে এর গুরুত্ব অপরিসীম। 
পারক্লোরিক এসিড অন্যতম শক্তিশালী ব্রোনস্টেড-লাউরি এসিড। হাইড্রোনিয়াম আয়নের উপস্থিতির ফলে এর অম্লীয় শক্তিমাত্রা -৯ এর নিচে হয়ে থাকে। সংশ্লেষণ বিক্রিয়ায় এটি গুরুত্বপূর্ণ বিক্রিয়ক হিসেবে ভূমিকা রাখে। আয়ন বিনিময় ক্রোমাটোগ্রাফিতেও এর উল্লেখযোগ্য ভূমিকা বিদ্যমান।
পারক্লোরিক এসিড অত্যন্ত বিপজ্জনক। অ্যালুমিনিয়াম, কাঠ ও প্লাস্টিকের সাথে এটি সহজেই বিক্রিয়া করে ফেলে।
১৯৪৭ সালের ২০ ফেব্রুয়ারি যুক্তরাষ্ট্রের ক্যালিফোর্নিয়া অঙ্গরাজ্যের লস অ্যাঞ্জেলেস শহরে ৭২% পারক্লোরিক এসিড দ্রবণের ১০০০ লিটার স্নানগাহ বিস্ফোরিত হলে ১৭ জন নিহত ও ১৫০ জন আহত হন।
কার্বনের সমস্থানিক

কার্বনের (C) ১৫ টি পরিচিত সমস্থানিক (আইসোটোপ) আছে: C থেকে C। এগুলোর মধ্যে C এবং C স্থায়ী। সবচেয়ে দীর্ঘ সময় ধরে থাকা তেজস্ক্রিয় সমস্থানিক হচ্ছে C। এটির অর্ধায়ু হচ্ছে ৫৭৩০ বছর। এটিই প্রকৃতিতে পাওয়া একমাত্র কার্বন তেজস্ক্রিয় সমস্থানিক। অনুসন্ধানে যে উপাদানগুলো পাওয়া গিয়েছে সেগুলো গঠিত হয়েছে আণবিক রশ্মির N + n → C + H. বিক্রিয়া দ্বারা। কৃত্রিমভাবে তৈরী করা তেজস্ক্রিয় সমস্থানিকগুলির মধ্যে সবচেয়ে স্থায়ী হল C, যেটির অর্ধায়ু প্রায় ২০,৩৬৪ মিনিট। সবচেয়ে কম স্থায়ী সমস্থানিকটি হল C। এটির অর্ধায়ু হচ্ছে ২.০ x ১০ সেকেন্ড।
কার্বনের তিনটি আইসোটোপ প্রাকৃতিকভাবে পাওয়া যায় : ১২,১৩ এবং ১৪। এবং দুইটি স্থিতিশীল এবং প্রায় ৯৩:১ অনুপাতে প্রকৃতিতে তাদের পাওয়া যায়। বায়ুমণ্ডলের উপরের অংশে মহাজাগতিক বিকিরণ থেকে তাপীয় নিউট্রন দ্বারা উৎপাদিত হয় এবং জীবন্ত জৈবিক উপাদান দ্বারা শোষিত হওয়ার জন্য পৃথিবীতে স্থানান্তরিত হয়। আইসোটোপের দিক থেক একটি নগণ্য অংশ নিয়ে গঠিত কিন্তু, তাদের ৫.৭০(৩) × ১০ বছর অর্ধায়ু ও তেজস্ক্রিয় হওয়ায়, এটি রেডিওমেট্রিকভাবে শনাক্ত করা যায়। যেহেতু, মৃত টিস্যু C শোষণ করে না, তাই C এর পরিমাণ জৈবিক উপাদানের রেডিওমেট্রিক ডেটিং এর জন্য প্রত্নতত্ত্বের ক্ষেত্রে ব্যবহৃত পদ্ধতিগুলির মধ্যে একটি হিসেবে ব্যবহৃত হয়।
কার্বন-১১ বা হল কার্বনের একটি তেজস্ক্রিয় আইসোটোপ যা ক্ষয় হয়ে বোরন-১১ এ পরিণত হয়। এই ক্ষয়টি মূলত পজিট্রন নির্গমনের কারণে ঘটে, ইলেক্ট্রন ক্যাপচারের পরিবর্তে প্রায় ০.১৯-০.২৩% ক্ষয় হয়। এর অর্ধায়ু ২০.৩৪০২(৫৩) মিনিট ।
এটি একটি সাইক্লোট্রনে প্রায় ১৬.৫ MeV এর প্রোটন ব্যবহার করে নাইট্রোজেনকে আঘাত করার মাধ্যমে তৈরি হয়। এটি এন্ডোথার্মিক বিক্রিয়া ঘটায়। 
এছাড়াও এটি উচ্চ-শক্তিতে C আঘাত করার মাধমে C এর বিভাজন ঘটিয়ে তৈরি করা যায়।
কার্বন-১১ সাধারণত পজিট্রন নির্গমন টোমোগ্রাফি অণুর তেজস্ক্রিয় লেবেলিংয়ের জন্য একটি রেডিওআইসোটোপ হিসাবে ব্যবহৃত হয়। এই প্রসঙ্গে ব্যবহৃত অনেক অণুগুলির মধ্যে রয়েছে রেডিওলিগান্ড []DASB and []Cimbi-5।
পারাকাস মোমবাতিদান

পারাকাস মোমবাতিদান, যাকে আন্দিজের মোমবাতিদানও বলা হয়, হল একটি প্রাগৈতিহাসিক জিওগ্লিফ যেটি পেরুর পিসকো উপসাগরের পারাকাস উপদ্বীপের উত্তর মুখে পাওয়া গেছে। নিকটে পাওয়া মৃৎশিল্প নিদর্শনগুলির রেডিও কার্বন দ্বারা কালনির্ধারণ করে সময়কাল ২০০ খ্রিস্টপূর্ব অর্থাৎ পারাকাস সংস্কৃতির সমসাময়িক হিসাবে চিহ্নিত করা হয়েছে। নকশাটি মাটিতে দুই ফুট (০.৬১ মি) গভীর করে কাটা হয়েছিল , সম্ভবত আশেপাশে পাওয়া পরবর্তী সময়ের পাথর ব্যবহার করে বানানো হয়েছিল। নকশাটি ৫৯৫ ফুট (১৮১ মিটার) লম্বা, এবং এতটাই বড় যে সমুদ্রের ১২ মাইল (১৯.৩ কিমি) দূর থেকে দেখতে পাওয়া যায়।
জিওগ্লিফটি সম্পর্কে বিভিন্ন ধরনের  পৌরাণিক কাহিনী উত্থাপিত হয়েছে : একটি ধারণা হল এটি ১৯ শতাব্দীর স্বাধীনতার লড়াইয়ের নেতা হোজে দে সান মার্টিনের বানানো ; অন্য আরেকটি ধারণা হল এটি রাজমিস্ত্রীদের প্রতীক (দেখুন ফ্রিম্যাসনরি) ৷ এটাও হতে পারে যে এটি এমন একটি প্রতীক যা নাবিকরা চিহ্ন হিসাবে তৈরি করেছিল যা তারা সমুদ্র থেকে স্থলে অবতরণের সময় দেখতে পারে। কেউ কেউ বিশ্বাস করেন যে এটি মেসোমেরিকান বিশ্ব বৃক্ষের প্রতীককে উপস্থাপন করে।
যদিও মোমবাতিদান জিওগ্লিফের সঠিক বয়স অজানা, প্রত্নতাত্ত্বিকরা  কাছাকাছি অঞ্চলের আশেপাশে প্রায় ২০০ খ্রীস্টপূর্বের সময়কালীন মৃৎশিল্প খুঁজে পেয়েছেন। এই মৃৎশিল্পগুলি সম্ভবত পারাকাস অধিবাসীদের দ্বারা নির্মিত হয়েছিল। তারাই এই জিওগ্লিফটি নির্মাণ করেছিলেন কিনা তা জানা যায়নি।
মোমবাতিদান সৃষ্টির উদ্দেশ্যটিও অজানা। ধারণা করা হয় যে এটি দেবতা ভিরাকোচার ত্রিশূলকে উপস্থাপন করে। ইনকা সাম্রাজ্যের আগে এবং পরে উভয় সময়েই তিনি দক্ষিণ আমেরিকা জুড়ে আদিবাসী পুরাণের অন্যতম গুরুত্বপূর্ণ ব্যক্তিত্ব ছিলেন। এটিও বলা হয় যে মোমবাতিদান নাবিকদের জন্য একটি চিহ্ন হিসাবে নির্মিত হয়েছিল যা দূর সমুদ্র থেকে দেখা যায়। এটি জিমসনউইড (ধুতুরা) নামক একপ্রকার দৃষ্টিভ্রমকারী উদ্ভিদের প্রতীকী উপস্থাপনা হতে পারে।
শেরেমেতিয়েভো আন্তর্জাতিক বিমানবন্দর

শেরেমেতিয়েভো আলেকজান্ডার এস পুশকিন আন্তর্জাতিক বিমানবন্দর মস্কো শহরকে যে চারটি আন্তর্জাতিক বিমানবন্দর যাত্রী পরিষেবা পরিবেশন করে তার মধ্যে একটি। এটি রাশিয়ার ব্যস্ততম বিমানবন্দর, পাশাপাশি ইউরোপের অষ্টম-ব্যস্ততম বিমানবন্দর। মূলত একটি সামরিক বিমানবন্দর হিসাবে নির্মিত শেরেমেতিয়েভো ১৯৫৯ সালে একটি বেসামরিক বিমানবন্দরে রূপান্তরিত হয় এবং ১৯৯৯ সালের একটি প্রতিযোগিতার মাধ্যমে রাশিয়ার কবি আলেকজান্ডার পুশকিনের নামে নামকরণ করা হয়।
বিমানবন্দরটিতে ছয়টি টার্মিনাল রয়েছে: চারটি আন্তর্জাতিক টার্মিনাল (একটি নির্মাণাধীন), একটি ঘরোয়া টার্মিনাল এবং একটি বেসরকারি বিমান চলাচল টার্মিনাল। এটি মস্কো ওব্লাস্টের খিমকি শহরে মধ্য মস্কো থেকে ২৯ কিমি (১৮ মাইল) উত্তর-পশ্চিমে অবস্থিত।
বিমানবন্দরটি ২০১৭ সালে প্রায় ৪০.১ মিলিয়ন যাত্রী এবং ৩,০৮,০৯০ টি উড়ান চলাচল পরিচালনা করে। ২০১৮ সালে বিমানবন্দরে যাত্রী চলাচল ১৪.৩% বৃদ্ধি পেয়ে হয় ৪৫.৮ মিলিয়ন। বছরের পর বছর বিমানে উড়ানের বৃদ্ধি ছিল ১৫.৯%। শেরেমেতিয়েভো রাশিয়ার পতাকাবাহী ওরোফ্লট ও এর শাখা রসিয়া এয়ারলাইন্স, নর্ডউইন্ড এয়ারলাইন্স ও এর শাখা পেগাস ফ্লাই, রয়্যাল ফ্লাইট এবং ইউরাল এয়ারলাইন্সের প্রধান কেন্দ্র হিসাবে কাজ করে।
ব্রিটিশ ভারতের এজেন্সিসমূহ

ব্রিটিশ ভারতে অবস্থিত এজেন্সিগুলি ছিল মূলত আভ্যন্তরীণ স্বায়ত্তশাসিত বা অর্ধ-স্বায়ত্তশাসিত একক। এই এককগুলির বাহ্যিক বিষয়বস্তু ও বৈদেশিক সম্পর্ক মূলত ভারতের গভর্নর-জেনারেল দ্বারা নিয়ন্ত্রিত হত। এই এজেন্সিগুলির মধ্যে ছিল মূলত দুই ধরনের অঞ্চল, একটি হলো দেশীয় রাজ্য যা ছিল পুরোপুরিভাবে স্বায়ত্তশাসিত এবং স্বয়ং প্রধান রাজ্য এবং যেখানে ব্রিটিশদের দূত হিসেবে একজন কার্যকরী ভাইসরয় নিযুক্ত হতেন। আবার আরেকটি ছিল উপজাতি অধ্যুষিত অঞ্চল যেখানে স্বায়ত্তশাসন না থাকার ফলে তার ব্রিটিশ সাম্রাজ্যেরই অংশ থাকার সাথে সাথে সমস্ত আইন শৃঙ্খলা পুরোপুরি ভাবে তাদের দ্বারা নিয়ন্ত্রিত হত। অরক্ষিত অঞ্চল অথবা দেশীয় রাজ্যগুলির ব্রিটিশ দূত বা এজেন্ট মূলত ওই অঞ্চলের বাইরেই বসবাস করতেন এবং ওই অঞ্চল রাজ্যের বাসিন্দা হতেন না। তবে ব্রিটিশ জেলাগুলির ক্ষেত্রে এই নিয়ম ছিল উল্টো প্রতিটি জেলা সমাহর্তা ঐ জেলাতেই বসবাস করে নিজের কার্যনির্বাহক করতেন।
এইসকল এজেন্সিগুলোর ক্ষেত্রে অসামরিক এবং অপরাধমূলক ন্যায়বিচার সাধারণত স্থানীয়ভাবে তৈরী আইনের ভিত্তিতে প্রতিপালিত হত। ব্রিটিশশাসিত প্রদেশগুলির মতো এখানে ভারতীয় দণ্ড বিধি বলবৎ হতো না।
ব্রিটিশ ভারতের ইতিহাসে এজেন্সিগুলো রাজনৈতিক সুবিধার্থে গঠন, একীভূতকরণ বা বিলুপ্তির ঘটনা বিরল নয়৷ এজেন্সিগুলি ছিলো:
দেলিও মরোয়োন

দেলিও মরোয়োন এস্তেবানেস (; ২৩ জুলাই ১৯৩৭ – ১৭ ফেব্রুয়ারি ১৯৯২; দেলিও মরোয়োন নামে সুপরিচিত) একজন স্পেনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় বায়াদোলিদ এবং স্পেন জাতীয় ফুটবল দলের হয়ে একজন আক্রমণভাগের খেলোয়াড় হিসেবে খেলেছেন।
স্পেনীয় ফুটবল ক্লাব বায়াদোলিদের যুব পর্যায়ের হয়ে খেলার মাধ্যমে মরোয়োন ফুটবল জগতে প্রবেশ করেন এবং পরবর্তীতে সালামাংকার যুব পরজায়ের খেলার মাধ্যমেই তিনি ফুটবল খেলায় বিকশিত হয়েছেন। ১৯৫৬–৫৭ মৌসুমে, সালামাংকার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। সালামাংকার হয়ে ১ মৌসুম খেলার পর, পরবর্তী মৌসুমে তিনি বেয়ারে যোগদান করেন, সেখানেও তিনি ১ মৌসুম অতিবাহিত করেন। অতঃপর ১৯৫৮–৫৯ মৌসুমে, তিনি তার শৈশবের ক্লাব বায়াদোলিদে যোগদান করেন, যেখানে তিনি ৬ মৌসুমে ১৬০ ম্যাচে ৮৩টি গোল করেছেন। অতঃপর তিনি রিয়াল মাদ্রিদে যোগদান করেন, যেখানে মিগেল মুনিয়োসের অধীনে তিনি একটি লা লিগা শিরোপা জয়লাভ করেছেন। পরবর্তীতে তিনি সাবাদেয়, বায়াদোলিদ এবং পোনফেরাদিনার হয়ে খেলেছেন। সর্বশেষ ১৯৬৭–৬৮ মৌসুমে, তিনি পোনফেরাদিনা হতে কাস্তেয়োনে যোগদান করেছিলেন, যেখানে তিনি ১ মৌসুম অতিবাহিত করে অবসর গ্রহণ করেছেন।
স্পেন অনূর্ধ্ব-২১ দলের হয়ে খেলার পর ১৯৬৩ সালে, মরোয়োন স্পেনের হয়ে আন্তর্জাতিক পর্যায়ে অভিষেক করেছেন, যেখানে তিনি ২টি ম্যাচে অংশগ্রহণ করেছেন।
ব্যক্তিগতভাবে, মরোয়োন বেশ কিছু পুরস্কার জয়লাভ করেছেন, যার মধ্যে ১৯৫৮–৫৯ মৌসুমে পিচিচি পুরস্কার (সেহুন্দা দিভিসিওন) জয় অন্যতম। দলগতভাবে, ঘরোয়া ফুটবলে, মরোয়োন ২টি শিরোপা জয়লাভ করেছেন, যার মধ্যে ১টি বায়াদোলিদের হয়ে এবং ১টি রিয়াল মাদ্রিদের হয়ে জয়লাভ করেছেন।
প্রোটিয়োজ

প্রোটিয়োজ হলো পানিতে দ্রবণীয় এক ধরনের রাসায়নিক যৌগ, যা পরিপাকের সময় আমিষের জলীয় বিশ্লেষণে অ্যামিনো অ্যাসিড তৈরির পূর্ব ধাপে উৎপন্ন হয়। পাচক রসের পেপসিন অ্যানজাইমের প্রভাবে পলিপেপটাইড ভেঙে এটি উৎপন্ন করে। এই ধাপে প্রোটিয়োজের সাথে পেপটোনও উৎপাদিত হয়। তবে প্রোটিয়োজ থেকে পেপটোন এই বৈশিষ্ট্যে আলাদা যে, প্রোটিয়োজ দ্রবণ থেকে অ্যামোনিয়াম সালফেটের সাথে অর্ধ-সম্পৃক্ত অবস্থাতেই পৃথক হয়ে যায়, যেখানে পেপটোন অ্যামোনিয়াম সালফেটের সাথে পূর্ণ-সম্পৃক্ত অবস্থাতেও আলাদা হতে পারে না।
নিষ্ক্রিয় প্রোঅ্যানজাইম পেপসিনোজেন হাইড্রোক্লোরিক অ্যাসিডের উপস্থিতিতে সক্রিয় অ্যানজাইম পেপসিনে রূপান্তরিত হয়, যা পাকস্থলির অন্যতম প্রোটিয়োলাইটিক অ্যানজাইম। হাইড্রোক্লোরিক অ্যাসিড (HCl) পেপসিনের সক্রিয়ন পিএইচ (পিএইচ ১.৮) নিশ্চিত করে।
শিশুদের পাকস্থলিতে পাচক রসে অনুরূপ আরেকটি প্রোটিয়োলাইটিক অ্যানজাইম রেনিন পাওয়া যায়, যা দুধের আমিষ হজমে সহায়তা করে।
লব (রামায়ণ)

লব (সংস্কৃত: लव) এবং তাঁর যমজ ভাই কুশ ছিলেন রাম ও সীতার সন্তান। তাদের গল্পটি হিন্দু মহাকাব্য, রামায়ণ এবং এটির অন্যান্য সংস্করণে বর্ণিত রয়েছে। কথিত আছে যে,লবের গাত্রবর্ণ ছিল তার মায়ের মতন হরিদ্রাভ স্বর্ণালী ও কুশের গাত্রবর্ণ ছিল তার পিতার মতন সামান্য কৃষ্ণাভ বর্ণের।
কথিত আছে যে, লব নিজের নামে তার রাজ্যের নাম রাখেন লবপুরী। বলা হয়ে থাকে যে, এই লবপুরীই হল বর্তমান পাকিস্তানের লাহোর। 
রামায়ণের প্রথম অধ্যায়ে বালকান্ডে বর্ণিত আছে যে, মহর্ষি বাল্মীকি দুুই ভাই লব-কুশকে রামায়ণ বর্ণনা করছেন। তাদের জন্ম ও শৈশবের কথা বর্ণিত আছে শেষ অধ্যায় উত্তরকান্ডে কিন্তু মনে করা হয় যে, উত্তরকান্ডের এই বর্ণনাগুলো বাল্মীকির নিজের মুুখনিঃসৃত নয়। কিংবদন্তি অনুযায়ী, রাজ্যে সীতার সতীত্ব নিয়ে নানান নেতিবাচক কথা শোনা গেলে তিনি স্বেচ্ছায় রাজ্য থেকে নির্বাসিত হন। নির্বাসিত হবার পর তিনি তমসা নদীর তীরে মহর্ষি বাল্মীকির আশ্রমে শান্তিতে দিন অতিবাহিত করতে থাকেন। লব ও কুশ এই আশ্রমেই জন্মগ্রহণ করেন ও মহর্ষি বাল্মীকির অভিভাবকত্বে অস্ত্রবিদ্যায় পারদর্শী হয়ে ওঠেন। তারা এখানে ভগবান রামের সম্পর্কেও অবগত হন।
সীতা ও কুশীলবসহ মহর্ষি বাল্মীকি ছদ্মবেশে রামের আয়োজিত অশ্বমেধ যজ্ঞে অংশ নেন।
লব-কুশ, রামের উপস্থিতিতে বহু মানুষের সামনে রামায়ণ জপ করেছিলেন। দুই ভাই যখন মা সীতার নির্বাসনের কথা পিতা রামকে জানালে ন,তখন তিনি শোকাহত হয়ে পড়েছিলেন এবং বাল্মীকি তখন সীতাকে সেখানে নিয়ে আসেন। তখন বিহ্বল ও অত্যন্ত শোকগ্রস্ত হয়ে সীতা তাঁর মা(ভূমি) কে তাকে গ্রহণের জন্য আহ্বান জানালেন এবং নীচের জমি ফাঁক হয়ে যাওয়ার সাথে সাথে তিনি সেখানে অদৃশ্য হয়ে গেলেন। রাম তখন জানতে পারলেন যে লব ও কুশ তাঁরই সন্তান।
কিছু গ্রন্থে এমন নিদর্শনও পাওয়া গেছে যে, অশ্বমেধ যজ্ঞের ঘোড়াটিকে লব-কুশ ধরে ফেলেছিলেন এবং রামের ভাইদের ও তাদের সেনাবাহিনীকে পরাজিত করে ফেলেন। তখন অজ্ঞাতসারে স্বয়ং রাম তাদের সাথে যুদ্ধ করতে আসলে, সীতা হস্তক্ষেপ করেন ও পিতা-পুত্রদের একীভূত করেন।
পিতা রামের পরে লব-কুশ রাজা হন এবং 'লবপুরী' ও কাসুর নগরী প্রতিষ্ঠা করেন। এই লবপুরীই হল বর্তমান পাকিস্তানের লাহোর। কোশল রাজ্যের রাজা রাঘবরাম তাঁর পুত্র লবকে শ্রাবস্তী ও কুশকে কুশবতী নগরে নিয়ে আসেন।
লাহোরের শাহী কিলার ভিতরে লবের একটি মন্দির রয়েছে।
মাইনক্রাফ্ট সার্ভার

একটি "মাইনক্রাফ্ট সার্ভার" হলো ২০১১ সালের মোজাং ভিডিও গেম "মাইনক্রাফ্টের" জন্য প্লেয়ারের মালিকানাধীন বা ব্যবসায়ের মালিকানাধীন মাল্টিপ্লেয়ার গেম সার্ভার। প্লেয়াররা মোজাং দ্বারা সরবরাহিত সফ্টওয়্যার ব্যবহার করে কম্পিউটারে একটি সেট আপ করে অথবা হোস্টিং সরবরাহকারী ব্যবহার করে যাতে তাদের সার্ভারটি ২৪/৭ চালাতে পারে। মাইনক্রাফ্ট মাল্টিপ্লেয়ার সার্ভারগুলি সার্ভার অপারেটরদের দ্বারা পরিচালিত হয়, যাদের সার্ভার কমান্ডগুলিতে অ্যাক্সেস থাকে যেমন দিনের সময় নির্ধারণ এবং খেলোয়াড়দের টেলিপোর্টিং। অপারেটরগুলি সার্ভারের যান্ত্রিক পরিবর্তন করতে, কমান্ড এবং অন্যান্য যুক্ত করতে প্লাগইন সেটআপ করতে পারে। কোন ব্যবহারকারীর নাম বা আইপি অ্যাড্রেসগুলি সার্ভারে প্রবেশের অনুমতি দেওয়া বা অনুমোদিত নয় সে সম্পর্কেও তারা বিধিনিষেধগুলি সেট করতে পারে। মাল্টিপ্লেয়ার সার্ভারগুলির বিস্তৃত ক্রিয়াকলাপ রয়েছে, কিছু সার্ভারের নিজস্ব অনন্য প্রাঙ্গণ, নিয়ম এবং শুল্ক রয়েছে। প্লেয়ার বনাম প্লেয়ার কম্বাট (পিভিপি) প্লেয়ারদের মধ্যে লড়াইয়ের অনুমতি দিতে সক্ষম হতে পারে। অনেক সার্ভারের কাস্টম প্লাগইন রয়েছে যা গেমের ভ্যানিলা আকারে সাধারণত সম্ভব না এমন ক্রিয়াগুলির অনুমতি দেয়। বৃহত্তম এবং সর্বাধিক জনপ্রিয় সার্ভার হাইপিক্সেল, যা ২০২০ সালের সেপ্টেম্বর পর্যন্ত ২০ কোটিরও বেশি অনন্য খেলোয়াড় দেখেছেন।
গেমসের ক্লাসিক পর্বের সময় ৩১ মে, ২০০৯ এ মাইনক্রাফ্টে মাল্টিপ্লেয়ার প্রথম যুক্ত করা হয়েছিল। মাইনক্রাফ্ট সার্ভার "মাইনক্রাফ্টঅনলাইনে" প্রাচীনতম সার্ভার মানচিত্রটিকে “ফ্রিডোনিয়া” বলা হয়। সার্ভার এবং মানচিত্রটি মাইনক্রাফ্টের মাল্টিপ্লেয়ার প্রকাশের প্রথম ঘণ্টার মধ্যেই ৪ আগস্ট, ২০১০ এ তৈরি করা হয়েছিল।
ফুটবল ক্লাব মিচিল্যান

ফুটবল ক্লাব মিচিল্যান (সাধারণত এফসি মিচিল্যান, মিচিল্যান () অথবা কেন্দ্রীয় জাটল্যান্ড নামে পরিচিত) হচ্ছে জাটল্যান্ড ভিত্তিক একটি ডেনীয় পেশাদার ফুটবল ক্লাব। এই ক্লাবটি বর্তমানে ডেনমার্কের শীর্ষ স্তরের ফুটবল লীগ ডেনীয় সুপারলিগায় খেলে। এই ক্লাবটি ১৯৯৯ সালের ২রা ফেব্রুয়ারি তারিখে প্রতিষ্ঠিত হয়েছে। ফুটবল ক্লাব মিচিল্যান তাদের সকল হোম ম্যাচ জাটল্যান্ডের এমসিএইচ এরিনায় খেলে থাকে; যার ধারণক্ষমতা হচ্ছে ১১,৪৩২। বর্তমানে এই ক্লাবের ম্যানেজারের দায়িত্ব পালন করছেন ব্রায়ান প্রিস্কে এবং সভাপতির দায়িত্ব পালন করছেন রাসমুস আঙ্কারসেন। ডেনীয় রক্ষণভাগের খেলোয়াড় এরিক সভিয়াতচেঙ্কো এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, ফুটবল ক্লাব মিচিল্যান এপর্যন্ত ৫টি শিরোপা জয়লাভ করেছে; যার মধ্যে ৩টি ডেনীয় সুপারলিগা, ১টি ডেনীয় প্রথম বিভাগ এবং ১টি ডেনীয় কাপ শিরোপা রয়েছে।
ম্যাথিউ হৌটন টড

ম্যাথিউ হৌটন টড (জন্ম ১৩ জানুয়ারি ১৯৭৩) একজন ব্রিটিশ রসায়নবিদ। তিনি ইউনিভার্সিটি কলেজ লন্ডনের স্কুল অব ফার্মাসির ঔষধ উদ্ভাবন বিভাগের অধ্যাপক ও সভাপতি। তিনি ম্যালেরিয়ার প্রতিষেধক এবং উন্নয়নভিত্তিক গবেষণা সংস্থা ওপেন সোর্স ম্যালেরিয়ার (ওএসএম) প্রতিষ্ঠাতা। তিনি যক্ষ্মা, মাইসটোমা সহ অন্যান্য উপেক্ষিত রোগগুলি নিয়ে ওপেন সোর্স টিউবারকিউলসিস এবং ওপেন সোর্স মাইসটোমা নামক প্রকল্পে কাজ করছেন। রোগের অনুঘটন এবং বিস্তার প্রক্রিয়া সম্পর্কিত তার কিছু গবেষণাপত্র রয়েছে।
টড ১৯৯৯ সালে কেমব্রিজ বিশ্ববিদ্যালয় থেকে প্রাকৃতিক বিজ্ঞান বিষয়ে এমএ করেন। ১৯৯৯ সালে তিনি একই প্রতিষ্ঠান থেকে ক্রিস আবেলের সাথে এনকোডিং এবং সংযুক্তি রসায়নের সংযোগ কৌশল নিয়ে কাজ করে জৈব রসায়নে পিএইচডি অর্জন করেন। টড ১৯৯৯ থেকে ২০০০ সাল পর্যন্ত ক্যালিফোর্নিয়া বিশ্ববিদ্যালয়, বার্কলির ওয়েলকাম ট্রাস্টের ডক্টরেট পরবর্তি গবেষক ফেলো ছিলেন, পল এ বার্টলেটের সাথে লুইস অ্যাসিড ক্যাটালাইসিসের অ্যামিনো অ্যাসিডযুক্ত বিষমচাক্রিক যৌগ এবং পেপটাইড অ্যাসিটাল থেকে র‌্যাডিকাল বিষমচক্র নিয়েও কাজ করেছিলেন।
২০০০ থেকে ২০০১ সাল পর্যন্ত তিনি ক্যামব্রিজের নিউ হলের (বর্তমানে মারে এডওয়ার্ডস কলেজ, কেমব্রিজ) কলেজ ফেলো এবং প্রভাষক ছিলেন। তিনি ২০০১ সালে কুইন মেরি ইউনিভার্সিটি অব লন্ডনে তার স্বাধীন গবেষণা জীবন শুরু করেছিলেন। ২০০৫ সালে তিনি অস্ট্রেলিয়ায় চলে আসেন যেখানে তিনি সিডনি বিশ্ববিদ্যালয়ের স্কুল অফ কেমিস্ট্রি বিভাগের প্রভাষক, ঊর্ধ্বতন অধ্যাপক এবং পরবর্তীতে সহযোগী অধ্যাপক হিসেবে দায়িত্ব পালন করেন। ২০১৮ সালে তিনি ইউসিএল স্কুল অব ফার্মাসিতে ঔষধ উদ্ভাবন বিভাগের অধ্যাপক এবং সভাপতির দায়িত্ব নিতে যুক্তরাজ্যে ফিরে আসেন।
ট্যুরিং ফার্মাসিউটিক্যালস দ্বারা এইচআইভি/এইডস ওষুধের (পাইরিমেথামিন) দাম বৃদ্ধির প্রতিক্রিয়া হিসাবে, টড এবং ওপেন সোর্স ম্যালেরিয়া টিম সিডনি গ্রামার স্কুল থেকে উচ্চ বিদ্যালয়ের শিক্ষার্থীদের একটি ছোট দলকে ড্রাগ সংশ্লেষ করতে কাজে লাগান। শিক্ষার্থীরা ২০ ডলারে ৩.৭ গ্রাম পাইরিমেথামিন তৈরি করেছিল, যা মূল্যবৃদ্ধির ভিত্তিতে যুক্তরাষ্ট্রে ৩৫,০০০ মার্কিন ডলার থেকে ১১০,০০০ মার্কিন ডলারের মধ্যে ছিল। এটি সংবাদপত্রের মনোযোগ আকর্ষণ করে এবং "এবিসি", "বিবিসি", "সিএনএন", "দ্য গার্ডিয়ান", এবং "টাইম" ম্যাগাজিনে প্রদর্শিত হয়।
টড উন্মুক্ত বিজ্ঞান এবং উন্মুক্ত গবেষণার একজন সোচ্চার প্রবক্তা। ২০১১ সালে তিনি ওএসএম এবং মাইসটোস সহ বর্তমান এবং ভবিষ্যতের উন্মুক্ত গবেষণা প্রকল্পগুলিকে গাইড করার জন্য উন্মুক্ত গবেষণার জন্য নিম্নোক্ত ছয়টি আইন প্রস্তাব করেনঃ
টড রসায়ন কেন্দ্রীয় জার্নাল, মুক্ত রসায়ন, "পিএলওএস ওয়ান", "সাইন্টিফিক রিপোর্ট" এবং "সাইন্টিফিক ডাটা" সাময়িকীগুলোর সম্পাদনা পরিষদে রয়েছেন।
ফেরেন্তসভারোসি তোরনা ক্লাব

ফেরেন্তসভারোসি তোরনা ক্লাব (সাধারণত ফেরেন্তসভারোস (), ফেরেন্তসভারোসি, ফ্রাদি অথবা এফটিসি নামে পরিচিত) হচ্ছে ফেরেন্তসভারোস ভিত্তিক একটি হাঙ্গেরীয় পেশাদার ফুটবল ক্লাব। এই ক্লাবটি বর্তমানে হাঙ্গেরির শীর্ষ স্তরের ফুটবল লীগ নেমজেতি বয়নকশাগ ১-এ খেলে। এই ক্লাবটি ১৮৯৯ সালের ৩রা মে তারিখে প্রতিষ্ঠিত হয়েছে। ফেরেন্তসভারোসি তাদের সকল হোম ম্যাচ ফেরেন্তসভারোসের গ্রুপামা এরিনায় খেলে থাকে; যার ধারণক্ষমতা হচ্ছে ২২,০০০। বর্তমানে এই ক্লাবের ম্যানেজারের দায়িত্ব পালন করছেন সের্হি রেবরভ এবং সভাপতির দায়িত্ব পালন করছেন গাবোর কুবাতভ। হাঙ্গেরীয় রক্ষণভাগের খেলোয়াড় গের্গও লভরেনচিচ এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, ফেরেন্তসভারোসি এপর্যন্ত ৬৩টি শিরোপা জয়লাভ করেছে; যার মধ্যে ৩১টি নেমজেতি বয়নকশাগ ১, ১টি নেমজেতি বয়নকশাগ ২ এবং ২৩টি হাঙ্গেরীয় কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, ফেরেন্তসভারোসির সেরা সাফল্য হচ্ছে ১৯৭৪–৭৫ উয়েফা কাপ উইনার্স কাপের ফাইনালে পৌঁছানো, যেখানে তারা সোভিয়েত ক্লাব দিনামো দিয়েভের কাছে ৩–০ গোলে পরাজিত হয়েছে।
দেবী

নারী দেবতাদের দেবী বলা হয়। দেবীদের সৌন্দর্য, প্রেম, মাতৃত্ব এবং উর্বরতা (প্রাগৈতিহাসিক যুগে মাতৃ-দেবী সংস্কৃতি) এর মতো গুণের সাথে যুক্ত করা হয়েছে এবং এসবের প্রতীক হিসাবে মনে করা হয়। তাঁরা যুদ্ধ, সৃষ্টি এবং মৃত্যুর মতো ধারণার সাথেও যুক্ত।
কিছু ধর্ম-বিশ্বাসে নারী সত্ত্বা প্রার্থনা এবং পূজার কেন্দ্রে থাকেন। উদাহরণস্বরূপ, শাক্তধর্মে নারীশক্তির পূজা করা হয়। এটি হিন্দু ধর্মের তিনটি প্রধান সম্প্রদায়ের মধ্যে একটি।
সেমিটিক অঞ্চলের একেশ্বরবাদী বা প্রায়-একেশ্বরবাদী ধর্মসমুহের "মহান দেবী"দের ইব্রাহিমীয় ঈশ্বরের পুর্বরূপ হিসাবে মনে করা হয় যা ভূমধ্যসাগরীয় অঞ্চলে একেশ্বরবাদের উত্থানের সাথে সম্পর্কিত।
বহু-ঈশ্বরবাদী ধর্মসমুহ, এমনকি সংস্কারবাদীগণসহ, একাধিক দেবী ও দেবকে সম্মান করে এবং তাদের আলাদা আলাদা সত্ত্বা হিসাবে মনে করে। কোন দেবতা সর্বমন্দিরের দেবতা হতে পারেন যাকে সব অঞ্চলের লোক পূজা করে কিংবা বিভিন্ন অঞ্চলে তাদের নিজ নিজ দেবতাদের পূজা করা হতে পারে।
বাংলায় দেবী শব্দটি তৎসম। পুরুষবাচক দেব এর সাথে ঈ প্রত্যয় যুক্ত হয়ে দৈবী গঠিত হয়— √দিব্‌+অ(অচ্‌)+ঈ(ঙীষ্‌)। উল্লেখ্য যে দেব এর ব্যুৎপত্তি হলো √দিব্‌+অ(অচ্‌)। ইংরেজিতে জার্মান শব্দ God এর সাথে ল্যাটিনীয় -ess প্রত্যয় যুক্ত হয়ে Goddess বিশেষ্যটি তৈরি হয়। ইংরেজি Goddess শব্দটি প্রথম মধ্য ইংরেজিতে ১৩৫০ সালে দেখা যায়। মিশরীয়, ধ্রপদী গ্রিক, একাধিক সেমিটিক ভাষায় যেভাবে নিজ নিজ ভাষায় দেবতা শব্দের শেষে নারীবাচক প্রত্যয় যুক্ত করা হয়, সেই নজির অনুসারেই ইংরেজিতেও God এর সাথে নারীবাচক প্রত্যয় যুক্ত করে Goddess শব্দটি তৈরি করা হয়েছে।
২০২০–২১ দক্ষিণ আফ্রিকা ক্রিকেট দলের পাকিস্তান সফর

দক্ষিণ আফ্রিকা ক্রিকেট দল দুইটি টেস্ট ক্রিকেট এবং তিনটি টুয়েন্টি২০ আন্তর্জাতিক খেলার জন্য পাকিস্তান সফর করে, যা জানুয়ারি ২০২১-এ অনুষ্ঠিত হয়।
২০২০–২১ পাকিস্তান ক্রিকেট দলের দক্ষিণ আফ্রিকা সফর

পাকিস্তান ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য দক্ষিণ আফ্রিকা সফর করে, যা এপ্রিল ২০২১-এ অনুষ্ঠিত হয়। মূলত, ম্যাচগুলি খেলা হওয়ার কথা ছিল অক্টোবর ২০২০।
বৈদেশিক ঋণের ভিত্তিতে দেশের তালিকা

এটি বৈদেশিক ঋণের ভিত্তিতে দেশগুলির একটি তালিকা, যা আন্তর্জাতিকভাবে গৃহীত মুদ্রা, পণ্য বা পরিষেবাগুলিতে নগদ নাগরিকদের ঋণ পরিশোধের মোট পাবলিক এবং বেসরকারী ঋণ, যেখানে সরকারী ঋণ কেন্দ্রীয় থেকে শুরু করে যে কোনও স্তরের সরকার কর্তৃক প্রদত্ত অর্থ বা ঋণ স্থানীয়, এবং বেসরকারী ঋণ বিবেচনাধীন দেশে বেসরকারী পরিবার বা বেসরকারী কর্পোরেশন দ্বারা প্রদত্ত অর্থ বা ঋণ।
এছাড়াও তথ্যের জন্য, বিভিন্ন অ-সার্বভৌম দেশ অন্তর্ভুক্ত করা হয় এই তালিকায়।
দ্রষ্টব্য যে কোনও দেশের তুলনামূলকভাবে বড় বৈদেশিক ঋণ থাকতে পারে (নির্দিষ্ট বা মাথাপিছু শর্তে) যদি এটির বাহ্যিক ঋণ তার দ্বারা পরিচালিত অন্যান্য দেশের বহিরাগত ঋণের মোট তুলনায় কম হয় তবে এটি "আন্তর্জাতিক ঋণদাতা" হতে পারে । উদাহরণস্বরূপ, যদিও ফ্রান্সের তুলনায় যুক্তরাজ্যের বহিরাগত বেশি ঋণ রয়েছে, তবে এটির আরও বেশি বৈদেশিক সম্পদ এটি একটি শক্তিশালী এনআইআইপি দেয়।
২০১৫–১৬ ভারত ক্রিকেট দলের অস্ট্রেলিয়া সফর

ভারত ক্রিকেট দল পাঁচটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য অস্ট্রেলিয়া সফর করে, যা জানুয়ারি ২০১৬-এ অনুষ্ঠিত হয়।
শরণদীপ সিং

শরণদীপ সিং (; ; জন্ম: ২১ অক্টোবর, ১৯৭৯) পাঞ্জাবের অমৃতসর এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে দিল্লি ও পাঞ্জাব দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলার ছিলেন। এছাড়াও, ডানহাতে নিচেরসারিতে ব্যাটিং করতেন তিনি।
১৯৯৮-৯৯ মৌসুম থেকে ২০০৯ সাল পর্যন্ত শরণদীপ সিংয়ের প্রথম-শ্রেণীর খেলোয়াড়ী জীবন চলমান ছিল। ১৯৯৮-৯৯ মৌসুমে অমৃতসরে খেলোয়াড়ী জীবন শুরু করেন। এ পর্যায়ে তিনি পাঞ্জাবের পক্ষে খেলেন। অনূর্ধ্ব-১৯ পর্যায়ের ক্রিকেটে অংশগ্রহণ শেষে ঐ বছরের শেষদিকে পাঞ্জাব দলে যোগ দেন। দিল্লি ডেয়ারডেভিলসের পক্ষে খেলেছেন তিনি।
১৯৯৮-৯৯ মৌসুমে অমৃতসরে হরিয়াণার বিপক্ষে প্রথম-শ্রেণীর ক্রিকেটে অভিষেক ঘটে তার। কিশোরদের ক্রিকেটে ব্যাটিং করতেন। এ ধারা প্রথম-শ্রেণীর ক্রিকেটেও অব্যাহত রেখে ৪৫ রান সংগ্রহ করেছিলেন তিনি। ঐ খেলায় তিনি কোন উইকেট লাভে সক্ষমতা দেখাতে পারেননি। সুপার লীগে হায়দ্রাবাদের বিপক্ষে দূর্দান্ত স্পেল করেন। এরফলে, ক্রিকেটবোদ্ধারা নড়েচড়ে বসেন ও নতুন করে ভাবতে থাকেন। খেলায় তিনি পাঞ্জাবের পক্ষে আট উইকেট পান। মামুলী ১৭৬ রানের লক্ষ্যমাত্রায় ব্যাটসম্যানদের ব্যর্থতায় জয়ের সন্ধান পায়নি তার দল। ঐ মৌসুম শেষ হবার পূর্বেই শ্রীলঙ্কা সফরে অনূর্ধ্ব-১৯ দলের সদস্যরূপে খেলার জন্যে মনোনীত হন।
১৯৯৯-২০০০ মৌসুমের রঞ্জী ট্রফি প্রতিযোগিতায় ১৯.৪৩ গড়ে ৩৭ উইকেট লাভ করেন। প্রথম-শ্রেণীর ক্রিকেটে নিজস্ব দ্বিতীয় মৌসুমে তার এ সাফল্যে জাতীয় দল নির্বাচকমণ্ডলীর দৃষ্টি আকর্ষিত হয় তার প্রতি। ফলশ্রুতিতে, মে, ২০০০ সালে বেঙ্গালুরুভিত্তিক ন্যাশনাল ক্রিকেট একাডেমিতে প্রথম পর্যায়ে তাকে মনোনীত করা হয়। ইরাপল্লী প্রসন্ন ও শ্রীনিবাসরাঘবন ভেঙ্কটরাঘবনের ন্যায় বিখ্যাত ক্রিকেটারদের ছত্রচ্ছায়ায় চার মাসের প্রশিক্ষণ লাভের সুযোগ হয় তার।
২০০৬-০৭ মৌসুমে দিল্লি দল ত্যাগ করে হিমাচলপ্রদেশের সদস্য হন। ঐ দলে স্পিনারের ঘাটতি মোকাবেলা করেন। ২২.২৮ গড়ে ২৮ উইকেট লাভ করেন তিনি। এ দায়িত্বে থাকাকালে তিনি নিজেকে উজাড় করে দেন ও পূর্বের তুলনায় আরও স্বাভাবিক খেলা উপহারে সচেষ্ট ছিলেন।
সমগ্র খেলোয়াড়ী জীবনে তিনটিমাত্র টেস্টে ও পাঁচটিমাত্র একদিনের আন্তর্জাতিকে অংশগ্রহণ করেছেন শরণদীপ সিং। ২৫ নভেম্বর, ২০০০ তারিখে নাগপুরে সফরকারী জিম্বাবুয়ে দলের বিপক্ষে টেস্ট ক্রিকেটে অভিষেক ঘটে তার। ১১ এপ্রিল, ২০০২ তারিখে জর্জটাউনে স্বাগতিক ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।
অভিষেক টেস্টের পূর্বে গত ছয় মাসে ভারত দলে শুধুই অফ স্পিনার হিসেবে কোন বোলারকে রাখা হয়নি। নাগপুরে অনুষ্ঠিত তিনি তার প্রথম টেস্টে ছয় উইকেট পান। জিম্বাবুয়ের সংগ্রহ ১৪৫ থাকা অবস্থায় শরণদীপকে বোলিং আক্রমণে নিয়ে আসা হয়। পরপর চারটি মেইডেন ওভার দেন। এরপর, দশ বলের ব্যবধানে দুইজন খেলোয়াড়কে বিদেয় করেন। বলকে বাঁক খাওয়াতে থাকেন ও চারদিকে ফিল্ডার দিয়ে আবদ্ধ করে রাখেন। ঐ খেলায় তিনি ছয় উইকেট পেয়েছিলেন।
২০০১ সালের ঘরোয়া ক্রিকেটে দূর্দান্ত খেলেন। এরফলে, বেঙ্গালুরুতে সফররত ইংল্যান্ড দলের বিপক্ষে টেস্ট খেলায় তাকে দলে রাখা হয়। এরপর, এপ্রিল, ২০০২ সালে ওয়েস্ট ইন্ডিজের বিপক্ষে খেলেন। কিন্তু, বিশাল রান সংগ্রহের ঐ খেলায় তিনি ৮০ রান খরচায় মাত্র এক উইকেট পান। এরপর, তাকে আরও তিনটি ওডিআইয়ে রাখা হয়।
ক্রিকেট খেলা থেকে অবসর গ্রহণের পর প্রশাসনের দিকে ঝুঁকে পড়েন। বর্তমানে তিনি জাতীয় ক্রিকেট দল নির্বাচকমণ্ডলীর অন্যতম সদস্য।
উপাত্ত ভাগাভাগি

উপাত্ত ভাগাভাগি হল গবেষকদের কাছে গবেষণার জন্য ব্যবহৃত উপাত্ত। অনেকসংস্থা, প্রতিষ্ঠান এবং প্রকাশনীরা স্থানগুলির উপাত্ত ভাগাভাগি সম্পর্কিত নীতিমালা রয়েছে কারণ স্বচ্ছতা এবং উন্মুক্ততা অনেকে বৈজ্ঞানিক পদ্ধতির অংশ হিসাবে বিবেচনা করে। 
বেশ কয়েকটি তহবিল সংস্থা এবং বৈজ্ঞানিক গবেষণা সাময়িকীতে প্রকাশিত গবেষণা বুঝতে, বিকাশ করতে বা পুনরুত্পাদন করতে প্রয়োজনীয় যে কোনও পরিপূরক তথ্য (কাঁচা তথ্য, পরিসংখ্যানিক পদ্ধতি বা উৎস সংকেত) ভাগ করার জন্য সমকক্ষ-পর্যালোচিত গবেষণাপত্রগুলির লেখক প্রয়োজন। প্রচুর পরিমাণে বৈজ্ঞানিক গবেষণা তথ্য ভাগ করে নেওয়ার প্রয়োজনীয়তার সাপেক্ষে নয় এবং এর মধ্যে অনেকগুলি নীতিই উদার ব্যতিক্রম ceptions কোনও বাধ্যবাধক প্রয়োজনের অভাবে, তথ্য ভাগ করে নেওয়া বিজ্ঞানীরা তাদের বিবেচনার ভিত্তিতে। এছাড়াও, নির্দিষ্ট পরিস্থিতিতে সরকারগুলি এবং সংস্থাগুলি মালিকানা স্বার্থ, জাতীয় সুরক্ষা এবং বিষয় / রোগী / শিকারের গোপনীয়তা রক্ষা করতে তথ্য ভাগাভাগি নিষিদ্ধ বা কঠোরভাবে সীমাবদ্ধ করে। রাজনৈতিক উদ্দেশ্যে উপাত্ত ব্যবহার থেকে প্রতিষ্ঠান এবং বিজ্ঞানীদের সুরক্ষার জন্য উপাত্ত ভাগাভাগিও সীমাবদ্ধ থাকতে পারে।
উপাত্ত এবং পদ্ধতিগুলি প্রকাশের কয়েক বছর পরে কোনও লেখকের কাছ থেকে অনুরোধ করা যেতে পারে। উপাত্ত ভাগ করে নেওয়ার জন্য উৎসাহিত করার জন্য এবং উপাত্তের ক্ষতি বা দুর্নীতি রোধ করতে, বেশ কয়েকটি তহবিল সংস্থা এবং গবেষণা সাময়িকী উপাত্ত সংরক্ষণাগার নিয়ে নীতি প্রতিষ্ঠা করেছে, যোগাযোগ ও তথ্য প্রযুক্তিতে প্রযুক্তিগত অগ্রগতির মাধ্যমে বিজ্ঞানের ইতিহাসে সাম্প্রতিকভাবে সংরক্ষণাগারভুক্ত উপাত্তে প্রবেশাধিকার পাওয়া একটি সাম্প্রতিক ঘটনা। আধুনিক দ্রুত যোগাযোগের সম্পূর্ণ সুবিধা গ্রহণের জন্য স্বতন্ত্র অবদানগুলির পারস্পরিক স্বীকৃতির অন্তর্গত মানদণ্ডে চুক্তির প্রয়োজন হতে পারে। উদ্বেগজনক সংক্রামক রোগ হুমকির জন্য আরও কার্যকর প্রতিক্রিয়ার জন্য সময়মতো উপাত্ত ভাগাভাগি করে নেওয়ার জন্য স্বীকৃত মডেলগুলির মধ্যে জিআইএসএআইডি উদ্যোগ দ্বারা প্রবর্তিত উপাত্ত ভাগাভাগি করে নেওয়ার প্রক্রিয়া অন্তর্ভুক্ত রয়েছে। 
উপাত্ত ভাগাভাগি করা এবং সংরক্ষণাগার সংক্রান্ত নীতি সত্ত্বেও এখনও উপাত্ত আটকে রাখার ঘটনা ঘটে (ডেটা হোল্ডিং)। লেখক উপাত্ত সংরক্ষণাগার করতে ব্যর্থ হতে পারে বা তারা কেবলমাত্র উপাত্তের অংশবিশেষ সংরক্ষণাগারভুক্ত করে। একাই ডেটা সংরক্ষণাগার ব্যর্থতা ডেটা হোল্ডিং নয়। যখন কোনও গবেষক অতিরিক্ত তথ্যের জন্য অনুরোধ করেন, কখনও কখনও কোনও লেখক এটি সরবরাহ করতে অস্বীকার করেন লেখকরা যখন এই জাতীয় উপাত্ত আটকে রাখেন, তখন তারা বিজ্ঞান সম্প্রদায়ের আস্থা হারাতে ঝুঁকি নিয়ে যান। 
উপাত্ত ভাগাভাগি করে নেওয়া কোনও সামাজিক যোগাযোগ মাধ্যম ভিতিমঞ্চে ব্যক্তিগত তথ্য ভাগ করে নেওয়াও নির্দেশ করতে পারে।
 — discusses the international exchange of data in the natural sciences.
বুন্দেলখণ্ড এজেন্সি

বুন্দেলখণ্ড এজেন্সি ছিলো ব্রিটিশ ভারতের একটি রাজনৈতিক এজেন্সি৷ এটি ব্রিটিশ সরকারের সাথে এজেন্সির অন্তর্গত বুন্দেলখণ্ডের দেশীয় রাজ্যগুলির সম্পর্ক বজায় রাখতো৷
বুন্দেলখণ্ড এজেন্সিটির পূর্বদিকে বাঘেলখণ্ড, উত্তরে ইউনাইটেড প্রভিন্স, পশ্চিমে ললিতপুর জেলা এবং দক্ষিণে মধ্য প্রভিন্স দ্বারা বেষ্টিত ছিল। বাঘেলখণ্ড এজেন্সিটি ১৮৭১ সালে বুন্দেলখণ্ড থেকে পৃথক করা হয়েছিল। ১৯০০ সালে এটি ৯টি রাজ্যকে অন্তর্ভুক্ত করেছিল। যার মধ্যে সর্বাধিক গুরুত্বপূর্ণ ছিল ওর্ছা, পান্না, সমথর, চরখারি, ছত্তরপুর, দাতিয়া, বিজাবর এবং আজাইগড়। এছারাও এজেন্সিটি ১৩ টি এস্টেট এবং আলমপুরের পরগনাকে অন্তর্ভুক্ত করেছিলেন যা পরে ইন্দোর রাজ্যে অন্তর্ভুক্ত হয়েছিল । 
১৯৩১ সালে রেওয়া বাদে বাঘেলখণ্ড এজেন্সির অধীনে থাকা সমস্ত রাজ্যকে আবার বুন্দেলখণ্ডে স্থানান্তর করা হয়েছিল।
স্যালুট রাজ্য, অগ্রাধিকার দ্বারা:
বর্ণমালা অনুসারে স্যালুট বিহীন রাজ্যগুলি:
জাগিরস :
প্রাক্তন রাজ্য রাজ্যগুলি যা ব্রিটিশদের অধীনে ছিল বা দখল করা হয়েছিল :